CELEX: 52003PC0555
Language: fi
Date: 2003-09-24
Title: Ehdotus neuvoston päätös Euroopan yhteisön liittymistä Euroopan lennonvarmistusjärjestöön (Eurocontrol) koskevan pöytäkirjan tekemisestä Euroopan yhteisön puolesta

Avis juridique important

|

52003PC0555

Ehdotus neuvoston päätös Euroopan yhteisön liittymistä Euroopan lennonvarmistusjärjestöön (Eurocontrol) koskevan pöytäkirjan tekemisestä Euroopan yhteisön puolesta  /* KOM/2003/0555 lopull. - AVC 2003/0214 */  

Ehdotus NEUVOSTON PÄÄTÖS Euroopan yhteisön liittymistä Euroopan lennonvarmistusjärjestöön (Eurocontrol) koskevan pöytäkirjan tekemisestä Euroopan yhteisön puolesta(komission esittämä)PERUSTELUT1. EHDOTUKSEN TAVOITE1.1. Komissio ehdottaa, että yhteisö ratifioi Euroopan yhteisön liittymistä tarkistettuun Eurocontrol-yleissopimukseen [1] koskevan pöytäkirjan. Ratifiointi seuraa johdonmukaisesti 8 päivänä lokakuuta 2002 tapahtunutta Eurocontrolin liittymispöytäkirjan allekirjoittamista, joka tehtiin neuvoston päätöksellä [2] komission 6 päivänä kesäkuuta 2002 antaman ehdotuksen [3] pohjalta.[1]  Lennonvarmistusalan yhteistyöstä 13. joulukuuta 1960 tehty kansainvälinen yleissopimus (EUROCONTROL), sellaisena kuin se on muutettuna useaan otteeseen ja yhdistettynä 27 päivänä kesäkuuta 1997 allekirjoituksille avatulla pöytäkirjalla (ns. 'tarkistettu yleissopimus').[2]  Neuvoston päätös 11053/02 AVIATION 121, 17.7.2002.[3]  Ehdotus neuvoston päätökseksi Euroopan yhteisön liittymistä Euroopan lennonvarmistusjärjestöön (EUROCONTROL) koskevan pöytäkirjan allekirjoittamisesta Euroopan yhteisön puolesta ja pöytäkirjan väliaikaisesta soveltamisesta (KOM(2002) 292 lopullinen, 6.6.2002).1.2. Liittymispöytäkirjassa määritellään ne oikeudelliset määräykset, joiden nojalla yhteisöstä voi tulla Eurocontrolin täysjäsen. Koska yhteisö liittyessään hyväksyy Eurocontrolin säädöksistä johtuvat velvoitteet aloilla, jotka sisäisiä toimenpiteitä hyväksyttäessä kuuluvat yhteispäätösmenettelyn piiriin, neuvoston päätökselle on perustamissopimuksen 300 artiklan 3 kohdan mukaisesti saatava Euroopan parlamentin puoltava lausunto.2. tausta2.1. Liittymispöytäkirjan ratifiointi päättää prosessin, joka aloitettiin vuonna 1997 ja jonka vaiheet ovat olleet seuraavat:- Eurocontrolin sopimuspuolet [4] tekivät kesäkuussa 1997 pöytäkirjan Eurocontrol-yleissopimuksen konsolidoinnista. Eurocontroliin kuuluvat jäsenvaltiot ovat antaneet julistuksen, jonka mukaan pöytäkirja ei vaikuta millään lailla yhteisön yksinomaiseen toimivaltaan tietyillä tarkistetun yleissopimuksen kattamilla aloilla. Näin ollen yhteisön on tarpeen liittyä Eurocontroliin, jotta tätä yksinomaista toimivaltaa voitaisiin käyttää.[4]  Euroopan lennonvarmistusjärjestö (EUROCONTROL) perustettiin kansainvälisellä yleissopimuksella vuonna 1960. Eurocontroliin kuuluu nykyisin 31 Euroopan valtiota, muun muassa 15 yhteisön jäsenvaltiota ja 6 ehdokasvaltiota.- Komissio käynnisti samalla menettelyn Eurocontroliin liittymiseksi [5] tarkistetun yleissopimuksen 40 artiklan perusteella. Tarkistetun yleissopimuksen 40 artikla [6] mahdollistaa alueellisten taloudellisen yhdentymisen järjestöjen, kuten yhteisön, liittymisen.[5]  Suositus neuvoston päätökseksi komission valtuuttamisesta aloittamaan neuvottelut yhteisön liittymisestä Eurocontrol-järjestöön (SEC(96) 2042 lopullinen, 13.11.1996).[6]  Tarkistetun yleissopimuksen 40 artiklan 1 kohta: "Tämä yleissopimus, sellaisena kuin se on muutettuna 12 päivänä helmikuuta 1981 tehdyllä pöytäkirjalla ja Brysselissä vuonna 1997 allekirjoittamista varten avatulla pöytäkirjalla, on avoinna liittymistä varten sellaisille alueellisille taloudellisen yhdentymisen järjestöille, joihin kuuluu yksi tai useampi sopimuspuolista, sopimuspuolten ja kyseisten järjestöjen keskenään sopimin ehdoin. Nämä ehdot on kirjattava yleissopimuksen lisäpöytäkirjaan."- Neuvosto valtuutti 20 päivänä heinäkuuta 1998 komission aloittamaan neuvottelut Eurocontrolin sopimuspuolten kanssa. [7] Neuvottelut saatiin päätökseen lokakuussa 1999.[7]  Neuvoston päätös 10208/98 AVIATION 38, 15.7.1998.- Vuoden 1999 lopulla esitettiin yhtenäistä eurooppalaista ilmatilaa koskeva aloite, joka konkretisoitui komission ehdotuksiin lokakuussa 2001. Yhteisön liittyminen Eurocontroliin asettui siten osaksi eurooppalaisen ilmatilan uudelleenorganisoinnin kokonaistavoitetta.- Liittymispöytäkirjaa koskevien neuvottelujen saaminen päätökseen mahdollisti sen, että sopimuspuolet allekirjoittivat pöytäkirjan 8 päivänä lokakuuta 2002 diplomaattikokouksen yhteydessä.3. Yhteys3.1. Yhteisön liittyminen Eurocontroliin on perusteltua, sillä tarkistetun yleissopimuksen perusteella Eurocontrolin on mahdollista hyväksyä jäsenvaltioitaan velvoittavia toimenpiteitä. Yhteisön on osallistuttava järjestön toimintaan, jotta voidaan hyväksyä toimenpiteitä yhteisön toimivaltaan kuuluvilla aloilla.3.2. Yhtenäistä eurooppalaista ilmatilaa koskeva aloite on muuttanut tilannetta: parhaillaan Euroopan parlamentin ja neuvoston hyväksyttävinä olevat komission ehdotukset [8] tähtäävät siihen, että yhteisöllä on aktiivinen rooli, joka nojautuu Eurocontrolin tekniseen asiantuntemukseen.[8]  Komission tiedonanto, jossa ehdotetaan toimintaohjelmaa yhtenäisen eurooppalaisen ilmatilan toteuttamista varten ja asetusta yhtenäisen eurooppalaisen ilmatilan perustamisen edellytyksistä (KOM(2001) 123 lopullinen/2, 30.11.2001). Komission tiedonanto yhtenäisen eurooppalaisen ilmatilan perustamisesta ja ehdotukset asetuksiksi lennonvarmistuspalvelujen tarjoamisesta yhtenäisessä eurooppalaisessa ilmatilassa, yhtenäisen eurooppalaisen ilmatilan organisoinnista ja käytöstä sekä eurooppalaisen ilmaliikenteen hallintaverkon yhteentoimivuudesta (KOM(2001) 564 lopullinen/2, 11.12.2001).3.3. Yhteisön ja Eurocontrolin välille on siten kehitettävä tiivistä yhteistyötä kahdella tasolla, jotta voidaan taata sääntelyn ja strategioiden yhtenäisyys ja välttää saman työn tekeminen kahdesti.- Yhteisön liittyminen Eurocontroliin mahdollistaa sen, että yhteisö osallistuu Eurocontrolin poliittiseen toimintaan yhtenäistääkseen sen toimet yhteisön aloitteen - yhtenäisen eurooppalaisen ilmatilan - kanssa ja asettaakseen mainitun aloitteen yleiseurooppalaiseen yhteyteen.- Yhtenäistä eurooppalaista ilmatilaa koskevaan aloitteeseen liittyvien yhteisön sääntöjen valmistelun edellyttämät asiantuntijatyöt annetaan Eurocontrolille (erityisesti sen virastolle) sen toimivaltaan kuuluvilla aloilla ja komission ja Eurocontrolin yhteistyösopimukseen sisällytettäviä ehtoja noudattaen. Tässä luonteeltaan hallinnollisessa komission ja Eurocontrolin yhteistyösopimuksessa olisi eriteltävä mainitut ehdot.4. Liittymispöytäkirja4.1. Liittymispöytäkirjassa täsmennetään yksityiskohtaiset säännöt, joiden mukaan tarkistetun yleissopimuksen määräyksiä on sovellettava yhteisöön ja sen jäsenvaltioihin. Sovellussäännöt koskevat yhteisön edustusta Eurocontrolin elimissä (5 artikla) ja sen äänioikeutta (6 artikla). Niiden avulla yhteisö voi käyttää Eurocontrolissa toimivaltaa, jonka sen jäsenvaltiot ovat sille antaneet tarkistetun yleissopimuksen kattamilla aloilla.4.2. Liittymispöytäkirjassa määrätään yhteisön ja sen jäsenvaltioiden yhteisestä osallistumisesta Eurocontroliin, siten että äänioikeuden käyttö on jaettu. Yhteisö tai jäsenvaltiot käyttävät äänioikeutta siitä riippuen, onko kyseessä yhteisön vai jäsenvaltioiden toimivaltaan kuuluva ala. Jäsenvaltioiden on sovitettava kantansa yhteen aloilla, jotka kuuluvat yhteisön oikeuden alaan. Yhteisö käyttää äänioikeuttaan näillä aloilla siten, että sen jäsenvaltioiden äänet lasketaan yhteen (6 artiklan 1 kohta).4.3. Tarkistetun yleissopimuksen määräysten mukaan yhteisöllä on toukokuussa 2004 tapahtuvan laajentumisen jälkeen käytössään äänten enemmistö (22 ääntä 31:sta), samoin kuin painotettujen äänten yksinkertainen ja määräenemmistö (kolme neljännestä). Liittymispöytäkirjassa on määräys, jolla suojataan vähemmistön äänioikeutta, erityisesti niiden valtioiden, jotka eivät kuulu yhteisöön. Nämä valtiot voivat pyytää, että äänestystä yhteisön toimivaltaan kuuluvista kysymyksistä lykätään enintään kuudella kuukaudella (6 artiklan 2 kohta).4.4. Äänioikeutta koskevat säännöt eivät anna jäsenvaltioille lisäpainoa Eurocontrolissa. Tästä syystä yhteisön liittyminen ei aiheuta yhteisön omaa rahoitusosuutta Eurocontrolissa (4 artikla).4.5. Kolmansille osapuolille on tiedotettava yhteisön ja sen jäsenvaltioiden äänioikeuden käytöstä Eurocontrolin päätöksentekoelinten istuntojen aikana (6 artiklan 3 kohta). Näin tehdään siitä syystä, että muut sopimuspuolet ovat tietoisia siitä, kuka niiden neuvottelukumppani kulloinkin on päätöksentekoprosessissa.5. Menettelytapaan liittyvät näkökohdat5.1. Liittymispöytäkirjan hyväksymismenettely on kaksivaiheinen kansainvälisten sopimusten allekirjoittamista, hyväksymistä ja voimaantuloa koskevien tavanomaisten määräysten mukaan (perustamissopimuksen 300 artikla). Ensimmäinen vaihe sopimuksen allekirjoittamiseksi yhteisön puolesta saatettiin päätökseen 8 päivänä lokakuuta 2002. Toinen vaihe sopimuksen tekemiseksi yhteisön puolesta eli ratifiointi on tämän ehdotuksen aiheena.5.2. Liittymispöytäkirja tulee voimaan, kun 31 maata ja yhteisö ovat tallettaneet ratifioimiskirjansa. Komissio aikoo tehdä jäsenvaltioiden kanssa yhteistyötä prosessin nopeuttamiseksi, jotta yhteisö voi toimia järjestön päätöksentekoelimissä saavuttaakseen omat tavoitteensa yhteistyössä eurooppalaisten kumppanien kanssa.5.3. Liittymispöytäkirjan oikeusperusta on tarkistetun yleissopimuksen 40 artikla. Pöytäkirja voidaan panna täytäntöön vasta, kun tarkistettu yleissopimus on tullut voimaan. [9] Näin ollen on toivottavaa, että jäsenvaltiot tallettavat samanaikaisesti sekä tarkistettua yleissopimusta että liittymispöytäkirjaa koskevat ratifioimiskirjansa. Tämä olisi lisäksi tehtävä samanaikaisesti kuin yhteisö tallettaa liittymispöytäkirjaa koskevan ratifioimiskirjansa.[9]  Tarkistettu yleissopimus tulee voimaan, kun 27 maata, jotka olivat Eurocontrolin sopimuspuolia ajankohtana, jona Eurocontrol-yleissopimuksen konsolidoiva pöytäkirja allekirjoitettiin, ovat tallettaneet ratifioimiskirjansa. Tähän mennessä 13 valtiota on ratifioinut tai hyväksynyt tarkistetun yleissopimuksen ja tallettanut ratifioimiskirjansa; näihin kuuluvat Suomi, Portugali ja Luxemburg.5.4. Siihen saakka liittymispöytäkirjan 1-7 artiklaa sovelletaan väliaikaisesti perustamissopimuksen 300 artiklan 2 kohdan ja neuvoston päätöksen mukaisesti. Eurocontrolin pysyvä komissio on vahvistanut tämän lähestymistavan päätöksellä nro 98. Liittymispöytäkirjaa sovelletaan siten väliaikaisesti 10 päivästä huhtikuuta 2003 lukien.5.5. Yhteisö sitoutui pöytäkirjan allekirjoittaessaan toimittamaan muille sopimuspuolille ratifioimiskirjansa tallettamisen yhteydessä muistion, jossa selitetään sen toimivallan soveltamisala tarkistetun yleissopimuksen kattamilla aloilla. Tätä koskeva julistus on liitteenä. Se perustuu nykyiseen toimivaltaan, ja sitä on tarkistettava ratifiointihetkellä yhteisön toimivallan kehittymisen huomioon ottamiseksi.Näiden seikkojen perusteella ja vakiintuneiden menettelyjen mukaisesti komissio ehdottaa, että neuvosto tekisi liitteenä olevan päätöksen.2003/0214 (AVC)Ehdotus NEUVOSTON PÄÄTÖS Euroopan yhteisön liittymistä Euroopan lennonvarmistusjärjestöön (Eurocontrol) koskevan pöytäkirjan tekemisestä Euroopan yhteisön puolestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan toisen alakohdan kanssa,ottaa huomioon komission ehdotuksen [10],[10]  EYVL C.[...] [...], s. [...]ottaa huomioon Euroopan parlamentin suostumuksen [11],[11]  EYVL C.[...] [...], s. [...]sekä katsoo seuraavaa:(1) Ilmatilan ruuhkautuminen ja yhtenäisen eurooppalaisen ilmatilan toteuttaminen lähiaikoina edellyttävät kiireellisiä toimenpiteitä yhteisön tasolla ja Euroopan lennonvarmistusjärjestössä (Eurocontrol).(2) Yhteisöllä on yksinomaista toimivaltaa tai jäsenvaltioidensa kanssa jaettua toimivaltaa tietyillä aloilla, jotka kuuluvat lennonvarmistusalan yhteistyöstä 13 päivänä joulukuuta 1960 tehdyn kansainvälisen Eurocontrol-yleissopimuksen soveltamisalaan, sellaisena kuin yleissopimus on muutettuna useilla asiakirjoilla ja konsolidoituna pöytäkirjalla, joka avattiin allekirjoittamista varten 27 päivänä kesäkuuta 1997, jäljempänä 'tarkistettu yleissopimus'. Yhteisön liittyminen Eurocontroliin tällaisen toimivallan käyttämiseksi on sallittu tarkistetun yleissopimuksen 40 artiklan mukaisesti.(3) Komissio on neuvotellut Eurocontrolin sopimuspuolten kanssa yhteisön puolesta pöytäkirjan yhteisön liittymisestä Eurocontroliin.(4) Pöytäkirja allekirjoitettiin Euroopan yhteisön puolesta Brysselissä 8 päivänä lokakuuta 2002, sillä edellytyksellä, että pöytäkirja tehdään myöhempänä ajankohtana, ... päivänä ...kuuta ... tehdyn neuvoston päätöksen .../../EY [12] mukaisesti.[12]  EYVL L.[...] [...], s. [...](5) Yhteisön ja jäsenvaltioiden yhteistyövelvoitteiden mukaisesti on tarpeen, että yhteisö ja jäsenvaltiot ratifioivat liittymispöytäkirjan ja tarkistetun yleissopimuksen samanaikaisesti, jotta niiden määräysten yhdenmukainen ja täysimääräinen soveltaminen yhteisössä voidaan taata.(6) Olisi hyväksyttävä pöytäkirja,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön liittymistä Euroopan lennonvarmistusjärjestöön (Eurocontrol) koskeva pöytäkirja.Pöytäkirjan teksti on tämän päätöksen liitteenä.2 artiklaNeuvoston puheenjohtaja oikeutetaan nimeämään henkilö, jolla on valtuudet pöytäkirjan 9 artiklan 2 kohdan mukaisesti tallettaa ratifioimiskirja Euroopan yhteisön puolesta Belgian kuningaskunnan huostaan yhdessä tämän päätöksen liitteenä olevan toimivaltaa koskevan julistuksen kanssa.Pöytäkirjaa koskeva Euroopan yhteisön ratifioimiskirja talletetaan samanaikaisesti kuin kaikkien jäsenvaltioiden ratifioimiskirjat, samoin kuin tarkistettua yleissopimusta koskevat kaikkien jäsenvaltioiden ratifioimiskirjat.Tehty Brysselissä [...]Neuvoston puolestaPuheenjohtaja[...]PÖYTÄKIRJAEUROOPAN YHTEISÖN LIITTYMISESTÄ LENNONVARMISTUSALAN YHTEISTYÖSTÄ 13 PÄIVÄNÄ JOULUKUUTA 1960 TEHTYYN KANSAINVÄLISEEN EUROCONTROL-YLEISSOPIMUKSEEN, SELLAISENA KUIN SE ON MUUTETTUNA JA YHDISTETTYNÄ 27 PÄIVÄNÄ KESÄKUUTA 1997 TEHDYLLÄ PÖYTÄKIRJALLAALBANIAN TASAVALTA,SAKSAN LIITTOTASAVALTA,ITÄVALLAN TASAVALTA,BELGIAN KUNINGASKUNTA,BULGARIAN TASAVALTA,KYPROKSEN TASAVALTA,KROATIAN TASAVALTA,TANSKAN KUNINGASKUNTA,ESPANJAN KUNINGASKUNTA,SUOMEN TASAVALTA,RANSKAN TASAVALTA,ISON-BRITANNIAN JA POHJOIS-IRLANNIN YHDISTYNYT KUNINGASKUNTA,HELLEENIEN TASAVALTA,UNKARIN TASAVALTA,IRLANTI,ITALIAN TASAVALTA,ENTINEN JUGOSLAVIAN TASAVALTA MAKEDONIA,LUXEMBURGIN SUURHERTTUAKUNTA,MALTAN TASAVALTA,MOLDOVAN TASAVALTA,MONACON RUHTINASKUNTA,NORJAN KUNINGASKUNTA,ALANKOMAIDEN KUNINGASKUNTA,PORTUGALIN TASAVALTA,ROMANIA,SLOVAKIAN TASAVALTA,SLOVENIAN TASAVALTA,RUOTSIN KUNINGASKUNTA,SVEITSIN VALALIITTO,TpEKIN TASAVALTA,TURKIN TASAVALTAJAEUROOPAN YHTEISÖ, jotkaottavat huomioon lennonvarmistusalan yhteistyöstä 13 päivänä joulukuuta 1960 tehdyn kansainvälisen EUROCONTROL-yleissopimuksen, sellaisena kuin se on muutettuna 6 päivänä heinäkuuta 1970 tehdyllä lisäpöytäkirjalla, jota puolestaan muutettiin 21 päivänä marraskuuta 1978 tehdyllä pöytäkirjalla, ja edelleen 12 päivänä helmikuuta 1981 tehdyllä pöytäkirjalla, sekä sellaisena kuin se on muutettuna ja yhdistettynä 27 päivänä kesäkuuta 1997 tehdyllä pöytäkirjalla, jäljempänä "yleissopimus", ja erityisesti sen 40 artiklan,ottavat huomioon tehtävät, jotka on annettu Euroopan yhteisölle tietyillä yleissopimuksen kattamilla aloilla 25 päivänä maaliskuuta 1957 tehdyssä Euroopan yhteisön perustamissopimuksessa, sellaisena kuin se on muutettuna Amsterdamin sopimuksella 2 päivänä lokakuuta 1997,EUROCONTROLiin kuuluvat Euroopan yhteisön jäsenvaltiot antoivat 27 päivänä kesäkuuta 1997 allekirjoittamista varten avatun yleissopimuksen yhdistämispöytäkirjan hyväksymisen yhteydessä julistuksen, jonka mukaan niiden allekirjoitus ei rajoita yhteisön yksinomaista toimivaltaa tietyillä yleissopimuksen kattamilla aloilla eikä estä yhteisön jäsenyyttä EUROCONTROLissa yksinomaisen toimivaltansa käyttöä varten,Euroopan yhteisön yleissopimukseen liittymisen tarkoituksena on auttaa Euroopan lennonvarmistusjärjestöä, jäljempänä "EUROCONTROL", saavuttamaan sille yleissopimuksessa asetetut tavoitteet ja erityisesti aseman yksinomaisena ja tehokkaana elimenä, joka vastaa ilmaliikenteen hallinnan politiikan määrittelystä Euroopassa,Euroopan yhteisön liittyminen EUROCONTROLiin edellyttää sen selventämistä, miten yleissopimuksen määräyksiä sovelletaan Euroopan yhteisöön ja sen jäsenvaltioihin,Euroopan yhteisön yleissopimukseen liittymisen ehtojen on annettava yhteisölle mahdollisuus käyttää EUROCONTROLissa sellaista toimivaltaa, jonka jäsenvaltiot ovat sille siirtäneet,Espanjan kuningaskunta ja Yhdistynyt kuningaskunta sopivat Lontoossa 2 päivänä joulukuuta 1987 näiden kahden maan ulkoministerien yhteisellä julkilausumalla Gibraltarin lentoaseman käyttöä koskevista tiiviimmän yhteistyön järjestelyistä, mutta näitä järjestelyitä ei ole vielä otettu käyttöön,OVAT SOPINEET SEURAAVAA:1 artiklaEuroopan yhteisö liittyy yleissopimukseen toimivaltansa rajoissa tässä pöytäkirjassa määrätyin ehdoin ja yleissopimuksen 40 artiklan mukaisesti.2 artiklaEuroopan yhteisön osalta ja sen toimivallan rajoissa yleissopimus koskee lentoreiteillä annettavaa lennonvarmistuspalvelua sekä siihen liittyviä lähestymis- ja lentopaikkapalveluja sen jäsenvaltioiden lentotiedotusalueilla (FIR), jotka on lueteltu yleissopimuksen liitteessä II ja jotka ovat Euroopan yhteisön perustamissopimuksen maantieteellisten soveltamisrajojen sisällä.Tämän pöytäkirjan soveltaminen Gibraltarin lentoasemaan ei vaikuta Espanjan kuningaskunnan ja Yhdistyneen kuningaskunnan oikeudelliseen asemaan sen alueen itsemääräämisoikeutta koskevassa riita-asiassa, jolla lentoasema sijaitsee.Tätä pöytäkirjaa ei sovelleta Gibraltarin lentoasemaan, ennen kuin Espanjan kuningaskunnan ja Yhdistyneen kuningaskunnan ulkoministerien yhteisellä julkilausumalla 2 päivänä joulukuuta 1987 sovitut järjestelyt on otettu käyttöön. Espanjan ja Yhdistyneen kuningaskunnan hallitukset ilmoittavat tämän pöytäkirjan muille sopimuspuolille tällaisen käyttöönoton päivämäärän.3 artiklaEllei tämän pöytäkirjan määräyksistä muuta johdu, yleissopimuksessa olevat määräykset on tulkittava niin, että ne käsittävät myös Euroopan yhteisön sen toimivallan rajoissa. Myös erilaiset ilmaisut, joilla viitataan yleissopimuksen sopimuspuoliin ja niiden edustajiin, on ymmärrettävä sen mukaisesti.4 artiklaEuroopan yhteisöllä ei ole osuutta EUROCONTROLin talousarviossa.5 artiklaEuroopan yhteisöllä on oikeus olla edustettuna ja mukana kaikkien sellaisten EUROCONTROLin elinten toiminnassa, joissa jollain sen jäsenvaltioista on oikeus olla edustettuna sopimuspuolena ja joissa voidaan käsitellä sen toimivaltaan kuuluvia asioita, lukuun ottamatta elimiä, joilla on tarkastustehtävä. Edellä sanottu ei rajoita yhteisön 6 artiklan mukaista äänioikeutta.Kaikissa EUROCONTROLin elimissä, joihin Euroopan yhteisö saa osallistua, yhteisö esittää kantansa toimivaltansa rajoissa ja toimielinsääntöjensä mukaisesti.Euroopan yhteisö ei saa asettaa ehdokkaita sellaisiin EUROCONTROLin elimiin, joiden jäsenet valitaan vaaleilla, eikä asettaa ehdokkaita virkaan elimissä, joihin sillä on oikeus osallistua.6 artikla6.1. Kun päätetään asioista, joissa Euroopan yhteisöllä on yksinomainen toimivalta, ja sovelletaan yleissopimuksen 8 artiklan mukaisia sääntöjä, Euroopan yhteisö käyttää yleissopimuksen mukaista jäsenvaltioidensa äänioikeutta. Euroopan yhteisön siten antamat äänet ja painotetut äänet lasketaan yhteen määräenemmistön määrittämiseksi yleissopimuksen 8 artiklan mukaisesti. Kun yhteisö äänestää, sen jäsenvaltiot eivät äänestä.   Kun päätetään siitä yleissopimuksen sopimuspuolten lukumäärästä, joka tarvitaan pyyntöön päätöksenteosta kolmen neljäsosan määräenemmistöllä siten kuin 8 artiklan 2 kohdan ensimmäisen kohdan lopussa määrätään, yhteisön katsotaan edustavan niitä jäsenvaltioitaan, jotka ovat EUROCONTROLin jäseniä.6.2. Päätösehdotusta, joka koskee tiettyä asiaa, josta Euroopan yhteisön on äänestettävä, lykätään, jos Euroopan yhteisöön kuulumaton yleissopimuksen sopimuspuoli sitä pyytää. Lykkäyksen tarkoituksena on käydä neuvotteluja ehdotuksesta yleissopimuksen sopimuspuolten välillä EUROCONTROL-viraston avustamana. Jos tällainen pyyntö esitetään, päätöksentekoa voidaan lykätä enintään kuuden kuukauden ajan.   Kun päätetään asioista, joissa Euroopan yhteisöllä ei ole yksinomaista toimivaltaa, Euroopan yhteisön jäsenvaltiot äänestävät äänioikeuksiensa mukaisesti siten kuin yleissopimuksen 8 artiklassa määrätään, ja Euroopan yhteisö ei äänestä.6.3. Euroopan yhteisö ilmoittaa tapauskohtaisesti muille yleissopimuksen sopimuspuolille tapauksista, joissa se käyttää 1 kohdan mukaista äänioikeutta yleiskokouksen, neuvoston ja näiden valtuuttamien käsittelyelinten esityslistojen eri asiakohtien suhteen. Tämä velvoite on voimassa myös silloin, kun päätökset tehdään kirjeenvaihdolla.7 artiklaYhteisölle siirretyn toimivallan laajuus ilmaistaan yleisluonteisesti kirjallisessa julistuksessa, jonka Euroopan yhteisö antaa tämän pöytäkirjan allekirjoittamisen yhteydessä.Tätä julistusta voidaan tarvittaessa muuttaa Euroopan yhteisön ilmoituksella EUROCONTROLille. Se ei korvaa tai millään tavoin rajoita aiheita, joista voidaan tehdä yhteisön toimivaltaa koskevia ilmoituksia ennen EUROCONTROLin päätöksentekoa virallisella äänestyksellä tai muulla tavoin.8 artiklaYleissopimuksen 34 artiklaa sovelletaan kaikkiin riitoihin, jotka syntyvät kahden tai useamman tämän pöytäkirjan sopimuspuolen välillä taikka yhden tai useamman tämän pöytäkirjan sopimuspuolen ja EUROCONTROLin välillä tämän pöytäkirjan tulkinnasta, soveltamisesta tai täytäntöönpanosta, mukaan lukien sen pätevyys, voimassaolo ja voimassaolon päättyminen.9 artikla9.1. Tämä pöytäkirja avataan allekirjoittamista varten kaikille valtioille, jotka ovat allekirjoittaneet pöytäkirjan lennonvarmistusalan yhteistyöstä 13 päivänä joulukuuta 1960 tehdyn kansainvälisen EUROCONTROL-yleissopimuksen ja siihen tehtyjen muutosten yhdistämisestä, joka avattiin allekirjoittamista varten 27 päivänä kesäkuuta 1997, jäljempänä "yhdistämispöytäkirja", sekä Euroopan yhteisölle.   Ennen voimaantulopäiväänsä se on avoinna allekirjoittamista varten myös kaikille valtioille, joilla on oikeus allekirjoittaa yhdistämispöytäkirja kyseisen pöytäkirjan II artiklan mukaisesti.9.2. Tämä pöytäkirja on ratifioitava tai hyväksyttävä. Ratifioimis- tai hyväksymiskirjat talletetaan Belgian kuningaskunnan hallituksen huostaan.9.3. Tämä pöytäkirja tulee voimaan, kun sen ovat ratifioineet tai hyväksyneet yhtäältä kaikki allekirjoittajavaltiot, jotka ovat myös yhdistämispöytäkirjan allekirjoittajia ja joiden ratifiointi tai hyväksyntä vaaditaan yhdistämispöytäkirjan voimaantuloa varten, ja toisaalta Euroopan yhteisö, viimeisen ratifioimis- tai hyväksymiskirjan tallettamista seuraavan toisen kuukauden ensimmäisenä päivänä, mikäli yhdistämispöytäkirja on tullut voimaan kyseisenä päivänä. Jos tämä ehto ei täyty, se tulee voimaan samana päivänä kuin yhdistämispöytäkirja.9.4. Sellaisten allekirjoittajien osalta, jotka ovat tallettaneet ratifioimis- tai hyväksymiskirjansa tämän pöytäkirjan voimaantulon jälkeen, pöytäkirja tulee voimaan kyseisen ratifioimis- tai hyväksymiskirjan tallettamista seuraavan toisen kuukauden ensimmäisenä päivänä.9.5. Belgian kuningaskunnan hallitus ilmoittaa tämän pöytäkirjan muiden allekirjoittajavaltioiden hallituksille ja Euroopan yhteisölle jokaisesta allekirjoittamisesta, ratifioimis- tai hyväksymiskirjan talletuksesta ja päivästä, jona tämä pöytäkirja tulee voimaan 3 ja 4 kohdan mukaisesti.10 artiklaYleissopimukseen liittyminen sen voimaantulon jälkeen merkitsee myös sitoutumista tähän pöytäkirjaan. Yleissopimuksen 39 ja 40 artiklan määräykset koskevat myös tätä pöytäkirjaa.11 artikla11.1. Tämä pöytäkirja on voimassa toistaiseksi.11.2. Jos kaikki EUROCONTROLiin kuuluvat Euroopan yhteisön jäsenvaltiot irtisanoutuvat EUROCONTROLista, Euroopan yhteisön katsotaan antaneen irtisanomisilmoituksen yleissopimuksesta ja tästä pöytäkirjasta samalla, kun viimeinen EUROCONTROLista irtisanoutuva Euroopan yhteisön jäsenvaltio ilmoittaa irtisanoutumisesta yleissopimuksen 38 artiklan 2 kohdan mukaisesti.12 artiklaBelgian kuningaskunnan hallitus huolehtii tämän pöytäkirjan rekisteröimisestä Yhdistyneiden kansakuntien pääsihteerin huostaan Yhdistyneiden kansakuntien peruskirjan 102 artiklan mukaisesti ja Kansainvälisen siviili-ilmailujärjestön neuvoston huostaan Chicagossa 7 päivänä joulukuuta 1944 allekirjoitetun Kansainvälisen siviili-ilmailun yleissopimuksen 83 artiklan mukaisesti.TÄMÄN VAKUUDEKSI alla mainitut täysivaltaiset edustajat ovat oikeiksi ja asianmukaisiksi todetut valtakirjansa esitettyään allekirjoittaneet tämän pöytäkirjan.TEHTY Brysselissä (päivä) (kuukausi) (vuosi) allekirjoittajavaltioiden jokaisella virallisella kielellä yhtenä alkuperäiskappaleena, joka talletetaan Belgian kuningaskunnan hallituksen arkistoon, ja tämä hallitus toimittaa siitä oikeaksi todistetut jäljennökset muiden allekirjoittajavaltioiden hallituksille ja Euroopan yhteisölle. Jos eroavuuksia ilmenee, ranskankielinen teksti on ratkaiseva.Euroopan yhteisön julistus toimivallasta kansainvälisen Eurocontrol-yleissopimuksen soveltamisalaan kuuluvissa asioissaTässä julistuksessa ilmaistaan Euroopan yhteisön toimivalta kansainvälisen Eurocontrol-yleissopimuksen soveltamisalaan kuuluvissa asioissa EY:n perustamissopimuksen asiaa koskevien artiklojen mukaisesti, siten kuin Euroopan yhteisöjen tuomioistuin on näitä artikloja tulkinnut.A. Yleiset periaatteet1 Jäsenvaltioiden EY:n perustamissopimuksen nojalla yhteisölle siirtämän toimivallan käyttäminen kehittyy sen ominaisluonteen vuoksi jatkuvasti. Toimivaltaiset toimielimet voivat perustamissopimuksen puitteissa tehdä päätöksiä, jotka määrittävät Euroopan yhteisön toimivallan laajuuden. Tämän vuoksi Euroopan yhteisö pidättää itsellään oikeuden muuttaa tätä julistusta vastaavasti, ilman että tämä kuitenkaan on edellytyksenä yhteisön Eurocontrolia koskevan toimivallan käyttämiselle.2 Eurocontrolin suhteen sovellettavaksi tulee ainoastaan Euroopan yhteisön ulkoinen toimivalta. Siten Euroopan yhteisöllä on yksinomainen toimivalta [13] ainoastaan siinä määrin, kuin kansainväliset sopimukset ja muut kansainvälisen yhteistyön puitteissa vahvistetut säännöt vaikuttavat sisäiseen lainsäädäntöön, jolleivat toimivaltaiset toimielimet perustamissopimuksen mukaisesti nimenomaisesti päätä käyttää suoraa ulkoista toimivaltaa tietyllä alalla.[13]  Sellaisena kuin se on vahvistettu yhteisöjen tuomioistuimen lausunnoissa 1/94 (Kok. 1994, s. I-5267), 2/91 (Kok. 1993, s. I-1061) ja 1/76 (Kok. 1977, s. 741) sekä tuomiossa 22/71 (Kok. 1971, s. 949).B. Euroopan yhteisön käyttämä toimivalta1 Toimivallan soveltamisalat ilmaliikenteen hallinnan alallaa) Standardointi: tähän kuuluu yleensä teknisten eritelmien ja erityisesti lentoliikennepalvelujen tarjoamisessa käytettyihin laitteisiin ja järjestelmiin liittyvien teknisten eritelmien yhdenmukaistaminen (EY:n perustamissopimuksen 95 ja 80 artikla).Tällä alalla Euroopan yhteisön antamista säädöksistä merkityksellisimmät ovat neuvoston asetus (ETY) N:o 3922/91 [14], neuvoston direktiivi 93/65/ETY [15] sekä Euroopan parlamentin ja neuvoston direktiivi 98/34/EY [16].[14]  EYVL L 373, 31.12.1991, s. 4, sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1592/2002 (EYVL L 240, 7.9.2002, s. 1).[15]  EYVL L 187, 29.7.1993, s. 52, sellaisena kuin se on muutettuna komission asetuksella 2082/2000 (EYVL L 254, 9.2.2001, s. 1).[16]  EYVL L 204, 21.7.1998, s. 37, sellaisena kuin se on muutettuna direktiivillä 98/48/EY (EYVL L 217, 5.8.1998, s. 18).b) Tutkimusta ja teknologista kehittämistä koskeva politiikka (EY:n perustamissopimuksen 163-173 artikla).   Tällä alalla yhteisön antamista säädöksistä merkityksellisimmät ovat Euroopan paralmentin ja neuvoston päätös N:o 1513/2002/EY [17], neuvoston päätös 2002/834/EY [18] ja neuvoston päätös 2002/835/EY [19]. Tämä kattaa pääasiassa perustutkimuksen (yliopistot, tutkimuslaitokset) ja tutkimuksen ja teknologisen kehityksen, joka liittyy ilmailuun ja telematiikkaan, mukaan lukien ilmaliikennevirtojen sääntelyjärjestelmät ja -laitteet.[17]  EYVL L 232, 29.8.2002, s. 1.[18]  EYVL L 294, 29.10.2002, s. 1.[19]  EYVL L 294, 29.10.2002, s. 44.c) Euroopan laajuiset verkot (EY:n perustamissopimuksen 154, 155 ja 156 artikla): tähän kuuluvat liikenne, televiestintä ja energia, ja tarkoituksena on varmistaa kansallisten verkkojen yhteentoimivuus ja yhdenmukaisuus yhteisen suunnittelun, yhteisten rahoitusaloitteiden ja yhteentoimivuuden standardien avulla.Tällä alalla yhteisön antamista säädöksistä merkityksellisimmät ovat Euroopan parlamentin ja neuvoston päätös N:o 1692/96/EY [20] ja neuvoston asetus (EY) N:o 2236/95 [21].[20]  EYVL L 228, 9.9.1996, s. 1, sellaisena kuin se on muutettuna päätöksellä N:o 1346/2001/EY (EYVL L 185, 6.7.2001, s. 1).[21]  EYVL L 228, 23.9.1995, s. 1, sellaisena kuin se on muuttettuna Euroopan parlamentin ja neuvoston asetuksella (EY) N:o 1655/1999 (EYVL L 197, 29.7.1999, s. 1).d) Radiotaajuuksien yhdenmukaistamista koskeva politiikka: Tähän kuuluu erityisesti poliittisten ja oikeudellisten puitteiden luominen, joiden avulla varmistetaan eri toimintaperiaatteiden yhteensovittaminen ja radiotaajuuksien saatavuuden ja tehokkaan käytön yhdenmukaistamisen ehdot. Tämä on tarpeen sisämarkkinoiden toteuttamisen ja toiminnan kannalta erinäisillä yhteisön politiikan aloilla, kuten sähköisessä viestinnässä, liikenteessä sekä tutkimuksessa ja kehityksessä.Tällä alalla yhteisön antamista säädöksistä merkityksellisin on Euroopan parlamentin ja neuvoston N:o päätös 676/2002/EY [22].[22]  EYVL L 108, 24.4.2002, s. 12. Toimivallan alat lentoliikenteen alallaLentoliikennepolitiikan (EY:n perustamissopimuksen 80 artiklan 2 kohta ja siihen perustuva lainsäädäntö) tavoitteena on helpottaa lentoliikennepalvelujen tarjoamista yhteisössä, edistää turvallisuutta ja turvatoimia sekä osaltaan parantaa sisämarkkinoiden tehokkuutta.Tällä alalla yhteisön antamista säädöksistä merkityksellisimmät ovat neuvoston asetukset (ETY) N:o 2407/92 [23], (ETY) N:o 2408/92 [24], (ETY) N:o 2409/92 [25] ja (ETY) N:o 95/93 [26] sekä Euroopan parlamentin ja neuvoston asetus (EY) N:o 1592/2002 [27] ja Euroopan parlamentin ja neuvoston asetus (EY) N:o 2320/2002 [28], joka on pantu täytäntöön komission asetuksella (EY) N:o 622/2003 [29], sekä Euroopan parlamentin ja neuvoston asetus (EY) N:o 437/2003 [30] ja Euroopan parlamentin ja neuvoston direktiivi 2003/42/EY [31].[23]  EYVL L 240, 24.8.1992, s. 1.[24]  EYVL L 240, 24.8.1992, s. 8, sellaisena kuin se on muutettuna Itävallan, Suomen ja Ruotsin liittymissopimuksella.[25]  EYVL L 240, 24.8.1992, s. 15.[26]  EYVL L 14, 22.1.1993, s. 1, sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1554/2003 (EYVL L 221, 4.9.2003, s. 1).[27]  EYVL L 240, 7.9.2002, s. 1.[28]  EYVL 355, 30.12.2002, s. 1.[29]  EUVL L 89, 5.4.2003, s. 9.[30]  EUVL L 66, 11.3.2003, s. 1, sellaisena kuin se on muutettuna komission asetuksella (EY) N:o 1358/2003 (EUVL L 194, 1.8.2003, s. 9).[31]  EUVL L 167, 4.7.2003, s. 23.3. Eurocontrolin toteuttama toimenpide voi vaikuttaa yhteisön yleisillä politiikan aloilla kuten kilpailupolitiikassa, tavaroiden ja palveluiden vapaassa liikkuvuudessa (mukaan lukien julkiset hankinnat ja tietosuoja), ympäristönsuojelussa, sosiaalipolitiikassa, taloudellisessa ja sosiaalisessa yhteenkuuluvuudessa jne. vakiintuneisiin sääntöihin.C. Jäsenvaltioiden toimivalta1. Ellei Euroopan yhteisö ole vahvistanut sisäisiä sääntöjä eikä ole päätetty suoran ulkoisen toimivallan käyttämisestä, toimivalta on yhteisön jäsenvaltioilla.2. Todettakoon, että perustamissopimus ei anna Euroopan yhteisölle toimivaltaa kansallista turvallisuutta ja puolustusta koskevissa kysymyksissä, ja sen vuoksi ilmatilan suunnittelu ja käyttö sotilaallisiin tarkoituksiin on yhteisön toimivallan ulkopuolella.